Nuwe oorlog tussen Israel en Hamas op handeBenjamin Netanyahu (Facebook) Israel het 40 000 reserviste opgeroep vir ‘n grondoffensief om die Gasastrook in te val om stabiliteit vir Israelse burgers in die suide van die land te verseker, die militêre kapasiteit van Hamas te vernietig en die terroriste se infrastruktuur te vernietig, aldus ‘n militêre communiqué van Israel. Intussen reën die vuurpyle en mortiere uit die Gasa op Israel. Ook Jerusalem en Tel Aviv het onder skoot gekom, hoewel heelwat van die missiele afgeskiet word. In Jerusalem is ‘n huis vernietig. Israel het ook beeldmateriaal vertoon van Hamas-paddamanne wat die land via die see probeer inval het, maar op die strand waar hulle aan wal gekom het, platgeskiet is. Intussen beskuldig Hamas Israel daarvan dat sy weerwraak-aanvalle op Palestynse teikens in die Gasa, hoofsaaklik kinder- en ander burgerlike slagoffers eis. Kenners wys daarop dat Israel se beplande inval, die grootste in twee jaar, nie so eenvoudig is nie. Dit beteken dat tienduisende vuurpyle en mortiere in besit van Hamas vernietig sal moet word. Hamas se duisende soldate moet ook mee plan gemaak word. Die jongste vyandelikhede het begin toe vermoedelike Hamas-ondersteuners drie jong Israeli’s ontvoer en vermoor het, en radikale Jode uit weerwraak ‘n jong Palestyn ontvoer en vermoor het. Klik hier om ŉ verklaring deur Benjamin Netanyahu, Israel se eerste minister, te lees. Bronne: Trouw, De Standaard, Christian Science Monitor